„*záujemcom*“

dňa 15.10.2021

**VEC**

**Odpoveď na žiadosť o vysvetlenie**

Verejný obstarávateľ: Mesto Bánovce nad Bebravou, Nám. Ľ. Štúra 1/1, 957 01 Bánovce nad

Bebravou, IČO: 00 310 182

Názov verejného obstarávania: Varovný a vyrozumievací systém

Oznámenie vo vestníku č.: 42434 – MSP, vestník č. 205/2021 - 09.09.2021

Verejnému obstarávateľovi bola doručená žiadosť o vysvetlenie údajov uvedených v súťažných podkladoch. V nasledujúcom texte verejný obstarávateľ uvádza otázku záujemcu/ov a k nej odpoveď verejného obstarávateľa.

**Otázka č. 1:**

Dobrý deň. v oznámení o vyhlásení verejného obstarávania 42434-MST je v oddieli VI.3) uvedené v bode 1 zábezpeka vo výške 20.000. táto istá výška zábezpeky je uvedená aj v súťažných podkladoch. Avšak v oddieli VI.3) v bode 10. je uvedená výška zábezpeky 45.000 eur. Žiadame Vás o opravu a zjednotenie výšky zábezpeky v oznámení a súťažných podkladoch.

**Odpoveď č. 1:**

ZÁBEZPEKA podľa bodu 14 SP je upravená nasledovne:

*„14.1. Zábezpeka ponuky sa vyžaduje. Zábezpeka zabezpečuje ponuku uchádzača počas lehoty viazanosti ponúk.*

*14.2. Zábezpeka je stanovená vo výške 20 000,- EUR.“*

Ide o zábezpeku v zmysle § 46 zákona č. 343/2015 Z.z. o verejnom obstarávaní v platnom znení.

Zábezpeka v súlade s bodom č.5 časti B. Opis predmetu zákazky je upravená nasledovne:

*„Úspešný uchádzač do 7 dní účinnosti zmluvy zloží na bankový účet verejného obstarávateľa zábezpeku vo výške 45.000,-EUR. Táto zábezpeka slúži na úhradu zmluvných sankcií, náhrady škody a ostatných pohľadávok, ktoré pri dodaní tovaru a jeho montáži môžu vzniknúť. Bližšie informácie sú uvedené v zmluve.“*

Ide o zmluvnú zábezpeku.

**Otázka č.2:**

Navrhovaný koncový bod nie je vhodný na ozvučenie v mestskej zástavbe, jeho navrhovaný akustický tlak 126 dB (A)/1m je príliš vysoký.

Pri výkone koncového bodu 70W a akustickom tlaku 120dB(A)/1m z jedného bodu umiestneného na stĺpe VO v bytovej zástavbe bude dochádzať k opakovaným sťažnostiam občanov.
Podľa našich skúseností odporúčame jednu ozvučnicu nahradiť dvomi plastovými ozvučnicami.
Plastová ozvučnica má lepšie akustické vlastnosti, ako ozvučnica hliníková. Inštaláciou dvoch kusov ozvučníc dôjde k rozloženiu výkonu do viacerých bodov a tým k zlepšeniu pokrytia daného územia pri rovnakom výkone.

**Odpoveď č.2:**

Za predpokladu, že budú dodržané parametre pri výkone koncového bodu 70W a akustickom tlaku 120dB(A)/1m, bude verejný obstarávateľ akceptovať 2ks ozvučníc v plastovom alebo ekvivalentnom prevedení.

**Otázka č.3:**

Elektronická siréna 1200W v zastavanej oblasti nie je vhodná. Nami navrhovaná siréna je 600W, pri zachovaní všetkých ostatných technických parametroch.

**Odpoveď č.3:**

Verejný obstarávateľ súhlasí, za podmienky, že bude zachovaný celkový výkon jedného bodu sirény v súčte 1200 W vo všetkých smeroch.